**З А П О В Е Д**

**№ РД-07-28**

**София, 18.03.2025 г.**

На основание чл. 3, ал. 4 от Устройствения правилник на областните дирекции “Земеделие”, в сила от 26.01.2010 г., издаден от министъра на земеделието и храните, обн. ДВ. бр.7/26.01.2010 г., посл. изм. ДВ., бр. 3/09.01.2024 г., чл. 37и, ал. 7 и чл. 37м, ал. 1 от Закона за собствеността и ползването на земеделски земи /ЗСПЗЗ/, във вр. с чл. 104г, ал. 1 от Правилника за прилагане на ЗСПЗЗ /ППЗСПЗЗ/ и съгл. Заповед № 84/14.02.2025 г. на кмета на Община Пирдоп

**О П Р Е Д Е Л Я М:**

**Комисия за землищата на територията на Община Пирдоп, Софийска област в състав:**

**ПРЕДСЕДАТЕЛ:** Елена Смиленова – ст. експерт „ЕУРИ“ в Община Пирдоп

**и ЧЛЕНОВЕ:**

1. Стефка Иванова – Директор на дирекция „ЕПОСТСУ и ИИСДУР“ в Община Пирдоп;
2. Десислава Пеева – главен експерт в ОД „Земеделие” – София област;
3. Д-р Красимир Стаменов – гл. инспектор в отдел „Здравеопазване на животните“ при ОДБХ- София област;
4. Инж. Благовест Костов – началник на ОСЗ – Пирдоп;

**и РЕЗЕРВНИ ЧЛЕНОВЕ:**

**1.** Николай Велков – юрисконсулт вОД „Земеделие” – София област;

**2.** Александър Мерджанов – гл. експертвОД „Земеделие” – София област;

**3.** Мария Садинова - Димитрова- гл. специалист вОСЗ – Пирдоп;

**4.** Нина Николова - гл. счетоводител на Община Пирдоп;

**със следните задачи:**

**1.** Даизвърши проверки за спазване на условията по [чл. 37и, ал. 4](https://web6.ciela.net/Document/DocumentHighlighted?dbId=0&documentId=2132550145&searchedText=%D0%B7%D1%81%D0%BF%D0%B7%D0%B7&edition=2147483647&iconId=1&stateObject=%7B%22kind%22:%22getSearchResults%22,%22page%22:1,%22navigateTo%22:%22/AllProducts%22,%22sortAsc%22:%22asc%22%7D&stateObject=%7B%22kind%22:%22getSearchResults%22,%22page%22:1,%22navigateTo%22:%22/AllProducts%22,%22sortAsc%22:%22asc%22%7D) от ЗСПЗЗ по сключените договори за наем или аренда на пасища, мери и ливади от държавния и общинския поземлен фонд, съгласно чл. 37м, ал. 1 от ЗСПЗЗ.Спазването на условията по чл. 37м, ал. 1 от ЗСПЗЗ се установява въз основа на изготвена и предоставена от БАБХ официална справка за всички регистрирани към 1 февруари на текущата година в Интегрираната информационна система на БАБХ:

* животновъдни обекти;
* собственици или ползватели на регистрирани животновъдни обекти;
* пасищни селскостопански животни в животновъдните обекти.

**2**. Да състави списък на допуснатите до участие в разпределението лица, които отговарят на условията по чл. 37и, ал. 1 от ЗСПЗЗ, съдържащ и информацията за тях от справката по чл. 37и, ал. 6 от ЗСПЗЗ и регистрираните им договори за ползване на пасища, мери и ливади. Списъците на имотите да се обявят и публикуват в Областна дирекция "Земеделие" – София област, общинската служба по земеделие, Община Пирдоп и кметствата, както и на интернет страницата на областната дирекция "Земеделие" и на общината **в срок до 30 март 2025 г.**

**3.** Да определи необходимата площ при условията на чл. 37и, ал. 4 от ЗСПЗЗ за допуснатите лица в списъка по т. 2 **в срок до 20 април 2025 г.**

**4.** Да разпределя едновременно имоти или части от имоти от държавния и общинския поземлен фонд до достигане на нормата по чл. 37и, ал. 4 от ЗСПЗЗ при спазване на следната последователност:

* собственици или ползватели на животновъдни обекти, регистрирани в съответното землище, отглеждащи биологично сертифицирани животни и имащи биологично сертифицирани площи;
* собственици или ползватели на животновъдни обекти, регистрирани в съответното землище, ползвали съответните имоти по договори с изтекъл срок;
* собственици или ползватели на животновъдни обекти, регистрирани в съответното землище;
* собственици или ползватели на животновъдни обекти, съседни на имоти от държавния и/или общинския поземлен фонд, независимо от землището, в което се намират имотите;

**5.** При недостиг на пасища, мери и ливади от държавния и/или общинския поземлен фонд в землището, в което се намира животновъдният обект, да определи с протоколно решение коефициент за редукция на площите, който се прилага спрямо всички лица в землището. При наличие на свободни пасища, мери и ливади в съседно землище в същата или съседна община площите може да се разпределят до достигане на нормата поч л. 37и, ал. 4 от ЗСПЗЗ.

**6.** За резултатите от работата на комисията да бъде изготвен протокол по образец, утвърден от министъра на земеделието и храните **в срок до 20 май 2025 г.** Протоколът за разпределените имоти да се обяви и публикува в Областна дирекция "Земеделие" – София област, Общинска служба по земеделие – гр. Пирдоп, Община Пирдоп и кметствата, както и на интернет страницата на областната дирекция "Земеделие" и на общината, съгласно чл. 37и, ал. 10 от ЗСПЗЗ.

Заседанията на комисиите по чл. 37и, ал. 7 от ЗСПЗЗ са публични, като на тях могат да присъстват лицата по чл. 37и, ал. 1 от ЗСПЗЗ и представители на областната администрация. Заседанията се свикват от Председателя, като съобщение за предстоящото провеждане се обявява и публикува на информационните табла на областната дирекция „Земеделие“, общинските служби по земеделие, районите и общината, както и на интернет страницата на Областната дирекция „Земеделие“ и общината. Информацията за предстоящите заседания следва да бъде разгласена не по-късно от 3 дни преди датата на провеждане.

Настоящата заповед да се връчи на длъжностните лица за сведение и изпълнение.

Контрол по изпълнение на заповедта ще упражнява главния директор на Главна дирекция „Аграрно развитие“.

**ПЕТКО ДИМОВ /П/**

*Директор на*

*Областна дирекция*

*„Земеделие” - София област*